જિલ્લા કોંગ્રેસના યુવા પ્રમુખ યજુવેન્દ્રસિંહ જાડેજાએ પરિપકવ નેતાની જેમ જુના અને નવા કોંગ્રેસી આગેવાનોને સાથે લઈ ચાલવાની વાત કરી હતી. ૨૦૧૯ ની લોકસભાની ચૂંટણી જીતવા તેમ જ લોકપ્રશ્નો માટે લોકોની વચ્ચે જવા સૌને આહવાન કર્યું હતું. તો, પક્ષના જિલ્લાના સેનાપતિ તરીકે સ્પષ્ટ શબ્દો માં કહ્યું હતું કે, હવે ગેરશિસ્ત નહીં ચાલે એટલે સૌ કોઈ પક્ષની શિસ્તમાં રહીને કામ કરે. કોંગ્રેસના યુવા પ્રમુખ યજુવેન્દ્રસિંહ ની ચીમકી આમ તો પક્ષના હિત માં છે,પણ હવે એ જોવું રહ્યું કે ભૂતકાળની જેમ જ ગેરશિસ્ત ચાલશે કે પછી શિસ્તનું પાલન થશે? નવા પ્રમુખ સામે આવા તો અનેક પડકારો છે.